རིམས་ནད་ཀྱི་ཤུགས་རྐྱེན་ཕོག་པའི་དབང་གིས་ལྗོངས་ཕྱི་ནང་གི་ལས་གནས་མཐུན་སྦྱོར་ཐུབ་ཚད་ཁག་ཏུ་སོང་ཡོད། རང་སྐྱོང་ལྗོངས་མཐོ་སློབ་སློབ་ཐོན་སློབ་མའི་ལས་ཞུགས་ལས་གཏོད་འགོ་ཁྲིད་ལས་དོན་ཚོགས་ཆུང་གིས་ལས་གནས་འཆར་འགོད་རྣམ་གྲངས་24ལ་དབྱེ་ནས“མི་ལ་གཞིགས་ནས་ལས་གནས་འགན་གཙང་སྤྲོད་རྒྱུ”ལག་བསྟར་བྱས་ཏེ། ལྗོངས་ཕྱི་ནང་དུ་སྤྱི་འདོམས་སྐུལ་འདེད་བཏང་ཡོད། ལྗོངས་ཕྱི་ནང་གི་བོད་སྡོད་ཀྲུང་དབྱང་ཁེ་ལས་དང་། གཞུང་ཁོངས་ཁེ་ལས། དམངས་གཉེར་ཁེ་ལས་བཅས་དང་འབྲེལ་གཏུག་བྱེད་ཤུགས་ཆེ་རུ་བཏང་ནས། རིམ་པ་བཞིན་ལས་གནས་དོན་འཁྱོལ་བྱས་ཏེ་ལས་ཞུགས་ཐབས་ལམ་ཆེ་རུ་ཧུར་ཐག་བཏང་ཡོད། དེ་དང་ཆབས་ཅིག ས་གནས་ཁག་དང་གྲོང་ཁྱེར་ཁག་དང་འབྲེལ་བ་བྱས་ནས་ལས་གནས་མཁོ་འདོན་དང་གཞི་རིམ་དུ་བསྐྱོད་པའི་བྱེད་སྒོ་སྤེལ་ཏེ། ལས་རིགས་དབྱེ་ནས་མཐོ་སློབ་སློབ་ཐོན་སློབ་མར་དྲ་ཐོག་དང་དྲ་གཤམ་གྱི་ལས་མི་བསྡུ་བའི་འདུ་ཚོགས་འཚོགས་པ་རེད།